Shvetsiya ayollar xokkey ligasi. Shvetsiya ayollar xokkey ligasi (), qisqartirilgan SDHL, Shvetsiyadagi ayollar xokkeyi boʻyicha elita ligasidir. Shvetsiya ayollar xokkey ligasi 2007-yilda sifatida tashkil etilgan. Keyinchalik 2016—2017-yilgi mavsumda Shvetsiya xokkey assotsiatsiyasi tomonidan Riksserienning nomi oʻzgartirilgan. Ligada oʻnta jamoa bor va Damettan bilan koʻtarilish va quyi ligaga tushish tizimi qoʻllanadi. 2022—2023-yilgi mavsumda bor-yoʻgʻi oʻn uchta oʻyin oʻtkazgandan soʻng, Göteborg HC xokkey klubining kutilmaganda ligani butunlay tark etishi oqibatida oʻsha mavsumning qolgan qismida jamoalar soni toʻqqiztaga tushib ketdi. Tuzilishi. Muntazam mavsum ikki davrali turnir boʻlib, har bir jamoa ikki marta oʻz uyida va ikki marta mehmonda boshqa jamoalarga qarshi oʻynaydi. Natijada har bir jamoa 36 oʻyindan iborat mavsumni oʻtkazishiga toʻgʻri keladi. Muntazam mavsumdan soʻng, eng yaxshi oltita ayollar jamoa Shvetsiya ayollar chempionatining pley-off bosqichiga yoʻl oladi (). SDHLda muntazam mavsumdagi eng yomon natijalarga ega boʻlgan ikki jamoa qolgan uchrashuvlarda maydonga tushmay pley-offni tark etadi. Qolgan toʻrtta saralangan jamoa chorak finalda oʻyinlarni davom ettiradi. Chorak finalda 3-oʻrinni egallagan jamoa 5 va 6-oʻrindagi jamoalardan birini oʻzi uchun raqib sifatida tanlaydi va qolgan klub 4-oʻrindagi jamoa bilan bahslashadi. Yarim finalda birinchi oʻrinni egallagan jamoa chorak finalning ikki gʻolibi orasidan oʻzi uchun raqib tanlash imkoniyatiga ega boʻladi. Muntazam mavsumda eng yomon koʻrsatkichga ega boʻlgan ikki jamoa SDHLdagi oʻz oʻrinlarini Damettan raqiblariga qarshi himoya qilish uchun saralash oʻyinini oʻtkazishga majbur. Jamoalar. 2007-yilda SDHL tashkil topganidan beri Luleå HF/MSSK xokkey jamoasi beshta Shvetsiya chempionligini qoʻlga kiritgan eng muvaffaqiyatli klub boʻldi. Luleå 5 marta ligada birinchi oʻrinni egallagan muntazam mavsumdagi eng muvaffaqiyatli jamoa boʻldi. Modo xokkey jamoasi 2012-yilda gʻalaba bilan chempionlikni qoʻlga kiritgan Stokgolm hududidan tashqaridagi birinchi jamoa edi. 2022—2023-yilgi mavsum jamoalari. Manbalar: Davomat. SDHLda oʻrtacha ishtirok Shvetsiyadagi boshqa professional ligalarga va Shimoliy Amerikadagi Milliy Xokkey Ligasiga qaraganda ancha past boʻlgan boʻlsa-da, ligaga koʻproq sarmoya kiritilishi va ayollar klublari oʻz jamoalari tomonidankoʻproq eʼtiborga olinayotganligi sababli davomat (ishtirok) ortib bormoqda. Klublar oʻrtasida tomoshabinlar sonida sezilarli tafovut mavjud, Luleå HF/MSSK klub tashkil topganidan buyon (ularning stadionlariga eng koʻp tomoshabinlarning tashrif buyurishi boʻyicha) ligani boshqarib kelgan. Bu klub oʻyinlariga tashrif buyuruvchilar soni koʻpincha tashrif buyuruvchilar eng yomon kelgan klublardan deyarli oʻn baravar koʻpdir. Pley-off oʻyinlariga tashrif buyuruvchilar ham odatdagi mavsumga qaraganda ancha yuqori boʻlib, 2017—2018 va 2018—2019-yilda har bir oʻyinda oʻrtacha 900 tani tashkil etdi. Liga rekordlari. Barcha davrlarning eng yaxshi toʻpurarlari. SDHL tarixidagi eng yaxshi oʻn ochko toʻpurarlari (gollar + assistlar).